wickkiey/tamil-wikipedia-chunked huggingface dataset:
# முனியாண்டி

**முனியாண்டி** (*Muniandi*), **முனீசுவரன்** என்றும் குறிப்பிடப்படுகிறார். தமிழகத்தில் தோட்டங்கள் மற்றும் பயிரிடப்படும் கிராமப் புறப்பகுதி உள்ளிட்ட இடங்களில் தமிழ் கிராமப்புற காவல் தெய்வம் ஆகும். முனீசுவரன், தென்தமிழ்நாட்டின் தமிழ்ச் சமூகத்தால் முதன்மையாக வணங்கப்படுகிறார். நோய்கள் மற்றும் விலங்குகள்/இயற்கைச் சேதங்களிலிருந்து பயிர்களைப் பாதுகாக்கும் சக்திவாய்ந்த கடவுளாக இவர் கருதப்படுகிறார். தென்னிந்தியக் கிராமப்புற தெய்வமான மாரியம்மனின் தெய்வீக உதவி கடவுளாகவும் முனீசுவரன் அங்கீகரிக்கப்படுகிறார்.
# முனியாண்டி

## சொற்பிறப்பியல்

முனியாண்டி என்ற சொல் முனி, ஆண்டி என்ற இரு சொற்களின் கலவையாகும். ஆண்டி என்ற சொல்லை இரண்டு விதமாக வரையறுக்கலாம். ஒன்று *கடவுளின் அடிமையைக்* குறிப்பது *(ஆட்சியாளரைப் போல).* இரண்டாவது விளக்கம் ஆண்டவர் என்ற சொல்லிலிருந்து பெறப்பட்டது. அதாவது *ஆட்சி செய்பவர்*. இந்த விளக்கத்திற்குக் காரணம் ஆண்டி என்ற சொல் தமிழ்ச் சமயங்களில் மற்ற தெய்வங்களுக்குப் பயன்படுத்தப்படுகிறது.
# முனியாண்டி

## இலக்கியம்

முனீசுவரன் சிவனுடன் தொடர்புடைய ஒரு சிவகணங்கள் ஆகும். சிவனின் முகத்திலிருந்து தோன்றிய 7 வடிவங்களில் வந்ததாக நம்பப்படுகிறது. பின்னர் மாரியம்மன் மற்றும் பிற திராவிட தெய்வங்களைப் பாதுகாத்து புனித ஆவிகளைப் பாதுகாப்பதாகவும் சிவனிடம் உறுதியளித்துள்ளார்கள்.
# முனியாண்டி

## வழிபாடு

### மர வழிபாடு

ஆலமரம், அரச மரம் மற்றும் பனைமரம் போன்ற மரங்கள் முனிகள் வெவ்வேறு பரிமாணங்களுக்கு இடையே பயணிக்கப் பயன்படுத்திய நுழைவாயில்கள் என்று நம்பப்படுகிறது. முனிகளும் இத்தகைய மரங்களில் வசிப்பதாக நம்பப்படுகிறது. முனி வழிபாட்டின் மிகப் பழமையான வழிபாடு மர வழிபாடு ஆகும்.
# முனியாண்டி

## வழிபாடு

### நடுகல் வழிபாடு

சுமார் 2,500 ஆண்டுகளுக்கு முன்பே தமிழ்ச் சங்க காலத்திலேயே நடுகல் வழிபாடு குறிப்பிடப்பட்டுள்ளது. நடுகல் அல்லது வீரக்ல் (வீரர்களுக்கு) முக்கியமான ஒருவரின் மரணத்தை நினைவுகூரும் வகையில் நடப்பட்டது. முனி வழிபாட்டில், சைவ புனித சாம்பல் (விபூதி) முத்திரைகள், சந்தனம் மற்றும் குங்குமப்பூ (குங்குமம்) ஆகியவற்றால் அலங்கரிக்கப்பட்ட ஒரு கல் அல்லது மூன்று கற்கள் (அல்லது செங்கற்கள்) எனப் பிரிக்கலாம். சிவன் மற்றும் சக்தியின் அடையாளமாக ஒரு திரிசூலம் (சூலம்) இங்கு நடப்படுகிறது.
# முனியாண்டி

## வழிபாடு

### உருவ வழிபாடு

உருவ வழிபாடு என்பது சமகால வழிபாட்டு முறையாகும். முனியினை பக்தர் உருவகப்படுத்திக் காட்சியளிக்கும் வகையில் சிலைகள் அமைக்கப்பட்டு அலங்கரிக்கப்படுகின்றன. முனியின் வகையைப் பொறுத்து அரிவாள் (அருவாள்), வாள் மற்றும் சூலாயுதம் போன்ற பிற அடையாளங்கள் பயன்படுத்தப்படும்.
# முனியாண்டி

## இந்தியாவிற்கு வெளியே வழிபாடு

தமிழ்நாட்டிற்கு வெளியே புலம்பெயர்ந்த தமிழ் மக்களிடையே இத்தெய்வம் பிரபலமானது. மலேசியாவில் முனியாண்டி வழிபாடு முனிகளைக் குலதெய்வமாகக் கொண்ட புலம்பெயர்ந்த தமிழர்களால் தொடங்கப்பட்டது. தோட்டங்களிலும் கிராமங்களிலும் கட்டப்பட்ட குடும்பக் கோயில்கள் பின்னர் பொதுக் கோயில்களாக மாறியது. இறுதியில், அதிகமான மக்கள் இந்த முனிகளை வணங்கத் தொடங்கியதால் இவ்வழிபாடு பிரபலமடைந்தது.
# முனியாண்டி

## இதனையும் காண்க

- மதுரை மொட்டைக்கோபுரம் முனீஸ்வரன் வழிபாடு
- முனீசுவரர்
# சிபு வானூர்தி நிலையம்

**சிபு வானூர்தி நிலையம்** ; (ஆங்கிலம்: *Sibu Airport*; மலாய்: *Lapangan Terbang Sibu*) என்பது மலேசியா, சரவாக் மாநிலத்தில் சிபு நகருக்கு தென்கிழக்கில் அமைந்துள்ள ஒரு வானூர்தி நிலையம் ஆகும்.  
இந்த வானூர்தி நிலையம், சரவாக் மாநிலத்தின் சிபு பிரிவு பகுதியில் வாழும் மக்களுக்கு உள்நாட்டுச் சேவைகளை வழங்கி வரும் வானூர்திச் சேவையை வழங்கும் நிலையமாக விளங்குகிறது.  
2018-ஆம் ஆண்டில், இந்த வானூர்தி நிலையத்திற்கு வருகை புரிந்தவர்களின் எண்ணிக்கை 1,579,528. அதே வேளையில் 20,869 விமான இயக்கங்களும் நடைபெற்று உள்ளன. சிபு நகர மையத்தில் இருந்து சுமார் 25 கி.மீ. தொலைவில் தென் பகுதியில் இந்த வானூர்தி நிலையம் அமைந்துள்ளது.
# சிபு வானூர்தி நிலையம்

## பொது

இந்த வானூர்தி நிலையம் மலேசியாவில் 11-ஆவது விறுவிறுப்பான வானூர்தி நிலையமாகவும்; சரவாக்கில் மூன்றாவது விறுவிறுப்பான வானூர்தி நிலையமாகவும் விளங்குகிறது.  
ஏப்ரல் 2009-இல், சிபு வானூர்தி நிலையத்தின் முனையத் தளத்தை (*Terminal Building*) மேம்படுத்துவதற்காக **RM** 150 மில்லியன் வழங்கப்பட்டது. மேம்படுத்தப்பட்ட முனையம் 31 ஜூலை 2012-இல் அதன் செயல்பாட்டைத் தொடங்கியது.  
சரவாக் கூச்சிங் பன்னாட்டு வானூர்தி நிலையம் மற்றும் மிரி வானூர்தி நிலையம் ஆகியவற்றுக்குப் பிறகு, சிபு வானூர்தி நிலையம் மூன்றாவது பெரிய வானூர்தி நிலையமாகும். மொத்த விமான நிலைய முனையத் தளத்தின் பரப்பளவு 15,240 சதுர.மீ. ஆகும்.
# சிபு வானூர்தி நிலையம்

## வரலாறு

சிபுவில் முதல் வானூர்தி நிலையம், தெக்கு (*Teku*) நகரில் இரண்டாம் உலகப் போரின் போது சப்பானியர்களால் ஒரு சாதாரண வானூர்தி நிலையமாக கட்டப்பட்டது. இருப்பினும், வானூர்தி ஓடுதளம் நேச நாட்டுப் படைகளால் கடுமையாகக் குண்டுகள் வீசப்பட்டுத் தாக்கப்பட்டது. வானூர்தி நிலையத்தின் புனரமைப்புப் பணிகள் 1951-இல் தொடங்கின.  
தொடக்கத்தில், ஓடுபாதை 3,600 அடி நீளம்; 150 அடி அகலத்தில் கட்டப்பட்டது. முதல் வானூர்தி 1952 மே 21-ஆம் தேதி இந்த வானூர்தி நிலையத்தில் தரையிறங்கியது. 1 ஜூலை 1952 சூலை 21-ஆம் தேதி வழக்கமான சேவைகளுக்காகத் திறக்கப்பட்டது.
# சிபு வானூர்தி நிலையம்

## வரலாறு

### முதல் சேவை

மலேசியா எயர்லைன்சு (*Malayan Airways*) நிறுவனம், ஒவ்வொரு செவ்வாய்க் கிழமையும் சிங்கப்பூரிலிருந்து கூச்சிங், சிபு, லபுவான் ஆகிய இடங்களுக்கு தன் வானூர்திகளைப் போக்குவரத்துச் சேவையில் ஈடுபடுத்தியது. 1959-இல் ஓடுபாதை 4,500 அடிக்கு 150 அடியாக நீட்டிக்கப்பட்டது.[5]  
புதிய வானூர்தி நிலையத்தின் செயல்பாடு அதிகாரப்பூர்வமாக 1 ஜூன் 1994-இல் தொடங்கியது. அப்போது அந்த வானூர்தி நிலையம் சிபு நகரத்திலிருந்து 23 கி.மீ. தொலைவில் அமைந்து இருந்தது. 31 மே 1994-இல், நான்கு மலேசியா எயர்லைன்சு வானூர்திகள் முதன் முதலாகத் தரையிறங்கின.
# சிபு வானூர்தி நிலையம்

## போக்குவரத்து புள்ளிவிவரங்கள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| ஆண்டு | பயணிகள்
வருகை | பயணிகள்
% மாற்றம் | சரக்கு
(டன்கள்) | சரக்கு
% மாற்றம் | வானூர்தி
நகர்வுகள் | வானூர்தி
% மாற்றம் |
| --- | --- | --- | --- | --- | --- | --- |
| 1995 | 624,738 | 2,455 | 18,905 |  |  |  |
| 1996 | 654,785 | 4.81 | 1,758 | 28.39 | 20,243 | 7.08 |
| 1997 | 631,701 | 3.53 | 1,904 | 8.30 | 19,551 | 3.42 |
| 1998 | 555,483 | 12.07 | 1,499 | 21.27 | 17,099 | 12.54 |
| 1999 | 620,830 | 11.76 | 1,745 | 16.41 | 16,096 | 5.87 |
| 2000 | 657,375 | 5.89 | 1,874 | 7.39 | 15,743 | 2.19 |
| 2001 | 725,449 | 10.36 | 2,006 | 7.04 | 16,995 | 7.95 |
| 2002 | 759,704 | 4.72 | 1,916 | 4.49 | 17,113 | 0.69 |
| 2003 | 817,687 | 7.63 | 1,701 | 11.22 | 16,885 | 1.33 |
| 2004 | 903,108 | 10.45 | 1,567 | 7.88 | 17,650 | 4.53 |
| 2005 | 920,930 | 1.97 | 1,377 | 12.13 | 17,330 | 1.81 |
| 2006 | 898,923 | 2.39 | 1,040 | 24.47 | 15,638 | 9.76 |
| 2007 | 809,955 | 9.90 | 892 | 14.23 | 12,536 | 19.84 |
| 2008 | 831,772 | 2.70 | 735 | 17.50 | 14,672 | 17.00 |
| 2009 | 939,732 | 12.98 | 856 | 16.46 | 17,449 | 18.93 |
| 2010 | 1,009,002 | 7.40 | 1,133 | 32.35 | 18,985 | 8.80 |
| 2011 | 1,133,903 | 12.29 | 1,153 | 1.77 | 18,211 | 4.08 |
| 2012 | 1,204,267 | 6.2 | 1,612 | 39.8 | 15,923 | 12.56 |
| 2013 | 1,383,887 | 14.9 | 1,413 | 12.3 | 17,196 | 8.0 |
| 2014 | 1,440,935 | 4.1 | 1,460 | 3.3 | 22,508 | 30.9 |
| 2015 | 1,454,360 | 0.9 | 1,304 | 10.7 | 21,172 | 5.9 |
| 2016 | 1,469,341 | 1.0 | 1,048 | 19.6 | 24,806 | 14.6 |
| 2017 | 1,497,412 | 1.9 | 1,285 | 22.6 | 18,598 | 25.0 |
| 2018 | 1,579,528 | 5.5 | 1,443 | 12.2 | 20,869 | 12.2 |
| 2019 | 1,750,876 | 10.9 | 1,259 | 12.8 | 16,748 | 19.7 |
| 2020 | 569,625 | 67.5 | 1,406 | 11.7 | 7,122 | 54.5 |
| <sup>*சான்று: மலேசிய வானவூர்தி நிலையங்கள் நிறுவனம்*</sup> | } |  |  |  |  |  |
# சிபு வானூர்தி நிலையம்

## போக்குவரத்து புள்ளிவிவரங்கள்

### புள்ளிவிவரங்கள்

**'''சிபு வானூர்தி நிலையத்தின் உள்நாட்டு வானூர்திச் சேவை: ஏப்ரல் 2019'''**  
| வானூர்தி
நிறுவனங்கள் |  |  |  |  |
| --- | --- | --- | --- | --- |
| 1 | கோலாலம்பூர்–சிப்பாங் | 53 | ஏர் ஏசியா, மலேசியா எயர்லைன்சு |  |
| 2 | கூச்சிங் | 35 | ஏர் ஏசியா |  |
| 3 | மிரி | 28 | மாஸ் சுவிங்சு (MASwings) |  |
| 4 | பிந்துலு | 14 | மாஸ் சுவிங்சு (MASwings) |  |
| 4 | கோத்தா கினபாலு | 14 | ஏர் ஏசியா |  |
| 6 | ஜொகூர் பாரு | 10 | ஏர் ஏசியா |  |
| 7 | முக்கா | 3 | மாஸ் சுவிங்சு (MASwings) | } |  
**'''சிபு வானூர்தி நிலையத்தின் போக்குவரத்து'''**  
| 2018 |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| சிபு | கோலாலம்பூர் | 167,582 | 185,734 | 216,571 | 227,381 | 247,624 | 301,394 | 309,103 | 325,257 | 344,863 | 359,836 | 368,803 |
| கோலாலம்பூர் | சிபு | 169,787 | 187,536 | 218,651 | 232,530 | 246,075 | 300,070 | 308,265 | 326,003 | 345,427 | 364,552 | 365,752 |
| சிபு | கூச்சிங் | 35,136 | 156,361 | 167,033 | 206,421 | 215,094 | 233,064 | 239,622 | 236,735 | 226,719 | 232,813 | 260,446 |
| கூச்சிங் | சிபு | 32,801 | 153,711 | 162,872 | 198,833 | 216,898 | 230,304 | 236,371 | 238,600 | 228,843 | 234,019 | 259,492 |
| சிபு | மிரி | 31,926 | 32,177 | 32,318 | 4,718 | 51,570 | 53,761 | 58,522 | 50,756 | 50,778 | 45,114 | 46,510 |
| மிரி | சிபு | 26,028 | 32,730 | 32,941 | 4,443 | 49,469 | 52,265 | 56,179 | 50,498 | 51,091 | 44,648 | 47,214 |
| சிபு | பிந்துலு | 5,402 | 10,358 | 12,973 | 16,888 | 10,687 | 10,524 | 12,192 | 10,466 | 10,576 | 10,570 | 11,829 |
| பிந்துலு | சிபு | 1,263 | 784 | 106 | 12,831 | 13,881 | 10,396 | 11,383 | 11,568 | 11,407 | 10,104 | 11,274 |
| சிபு | கோத்தா கினபாலு | 18,340 | 47,365 | 40,133 | 38,319 | 35,227 | 34,961 | 35,808 | 34,993 | 34,832 | 31,986 | 30,497 |
| கோத்தா கினபாலு | சிபு | 28,549 | 48,234 | 40,101 | 42,413 | 42,690 | 36,485 | 38,166 | 34,826 | 34,337 | 33,027 | 29,674 |
| <sup>*Source: Malaysia Airports Holdings Berhad*</sup> | } |  |  |  |  |  |  |  |  |  |  |  |  
**'''சிபு வானூர்தி நிலையத்தின் போக்குவரத்து (பொது)'''**  
| 2018 |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| சிபு<->கோலாலம்பூர் | 337,369 | 373,270 | 435,222 | 459,911 | 493,699 | 601,464 | 617,368 | 651,260 | 690,290 | 724,388 | 734,555 |
| சிபு<->கூச்சிங் | 67,937 | 310,072 | 329,905 | 405,254 | 431,992 | 463,368 | 475,993 | 475,335 | 455,562 | 466,832 | 519,938 |
| சிபு<->மிரி | 57,954 | 64,907 | 65,259 | 9,161 | 101,039 | 106,026 | 114,701 | 101,254 | 101,869 | 89,762 | 93,724 |
| சிபு<->பிந்துலு | 6,665 | 11,142 | 13,079 | 29,719 | 24,568 | 20,920 | 23,575 | 22,034 | 21,983 | 20,674 | 23,103 |
| சிபு<->கோத்தா கினபாலு | 46,889 | 95,599 | 80,234 | 80,732 | 77,917 | 71,446 | 73,974 | 69,819 | 69,169 | 65,013 | 60,171 |
| <sup>*Source: Malaysia Airports Holdings Berhad*</sup> | } |  |  |  |  |  |  |  |  |  |  |
# பிரியங்கா சிங்

**பிரியங்கா சிங்** ஓர் இந்திய திரைப்பட பின்னணி பாடகி ஆவார். பெரும்பாலும் போஜ்புரி மற்றும் இந்தித் திரைப்படங்களில் பாடியுள்ளார். மஹா என்னும் தொலைக்காட்சி நடத்திய சர் சங்ரம் – பகுதி 1 எனும் இசை நிகழ்ச்சி மூலம் இசையுலகிற்கு அறிமுகம் ஆனார்.
பிரியங்கா சிங் இதுவரை 2000த்திற்கும் மேற்பட்ட பாடல்களை போஜ்புரி, இந்தி உள்ளிட்ட மொழிகளில் பாடியுள்ளார்.
# பிரியங்கா சிங்

## ஆரம்ப கால வாழ்க்கை

பிரியங்கா சிங் தனது 19ம் வயதில் தொலைக்காட்சி இசை நிகழ்ச்சியில் அறிமுகம் ஆவதற்கு முன்பே பல்வேறு இசை விருதுகளை வென்றுள்ளார்.
# பிரியங்கா சிங்

## இசைப்பணி

இவர் பிரியங்கா சிங் எனும் பெயரில் தனது அதிகாரப்பூர்வ வலையொளி தளத்தை ஆரம்பித்துள்ளார்.
2016ல் நடிகர் மற்றும் பாடகரான பவன் கல்யாணுடன் இணைந்து சல்கதா ஹம்ரோ ஜவானியா யே ராஜா
எனும் பாடலைப் பாடியுள்ளார்.  
பிரியங்கா சிங் பாலிவுட்டிலும் பல இசையமைப்பாளர்களுடன் இணைந்து பணியாற்றியுள்ளார்.
# பிரியங்கா சிங்

## அங்கீகாரம்

2019மற்றும் 2020ம் ஆண்டுகளில் சத்தீஸ்கரில் நடைபெறும் மெயின்பாட் மஹோத்சவ் நிகழ்வில் பாடியுள்ளார்.
# பச்சை வால்வெள்ளி

இந்த வால்வெளிக்கு **C/2022 E3 (ZTF)** என்று வானியலாளர்கள் பெயர் இட்டுள்ளனர். இந்தப் பெயரில் இடம்பெற்றுள்ள **C** என்பது comet (வால் மீன்) என்பதைக் குறிக்கிறது. 2022 மார்ச் முதல் பாதியில் ஸ்விக்கி டிரான்சிண்ட் ஸ்பெசலிட்டி என்ற ஆய்வுக் கருவி வழியாக கண்டறியப்பட்ட மூன்றாவது (3) வால்வெள்ளி என்பதை குறிப்பதாக **"2022&nbsp;E3"** என்பது உள்ளது.  
வால்வெள்ளியின் மையப்பகுதியானது ஒவ்வொரு 8.7 மணி நேரத்திற்கும் சுழலக்கூடியதாகவும் , ஒரு கிலோமீட்டர் அளவுள்ளதாக இருக்கும் என்று மதிப்பிடப்பட்டுள்ளது. இதன் வால்களானது தூசி மற்றும் வாயுக்கள் அடங்கி மில்லியன் கணக்கான மைல்களுக்கு நீண்டுள்ளன. 2022 சனவரியில், மூன்றாவது சூரியன்நோக்கு வால் காணப்பட்டது.  
வால்வெள்ளி 2013 சனவரி 12 அன்று தொலைவில் அதன் சுற்றுப்பாதை வீச்சை அடைந்தது. அங்கிருந்து சுற்றுப்பாதையில் நகர்ந்து புவிக்கு மிக நெருக்கமாக 2023 பெப்ரவரி முதல் நாளன்று தொலைவுக்கு நெருங்கியது. மேலும் வால்வெள்ளியின் தோற்ற ஒளிப்பொலிவெண் 5 ஐ எட்டியது இச்சமயத்தில் நிலவு இல்லாத இருண்ட வானத்தில் வெறும் கண்ணுக்குத் தெரியும் நிலையை எட்டியது.
# குத்தம்புள்ளி சேலை

**குத்தம்புள்ளி சேலை** என்பது இந்தியாவின் கேரள மாநிலம் திருச்சூர் மாவட்டத்தில் உள்ள திருவில்வமலை கிராம பஞ்சாயத்தில் உள்ள குத்தாம்புள்ளி கிராமத்தைச் சேர்ந்த நெசவாளர்களால் பாரம்பரியமாகத் தயாரிக்கப்படும் ஒரு புடவை வகையாகும். குத்தாம்புள்ளி சேலை இதன் சேலை முந்தானை வடிவமைப்பினால் தனித்து நிற்கிறது.
# குத்தம்புள்ளி சேலை

## வரலாறு

1972ல் குத்தாம்புள்ளி கைத்தறி தொழில் கூட்டுறவுச் சங்கம் 102 உறுப்பினர்களுடன் பதிவு செய்யப்பட்டது. கன்னடத்தினைச் சேர்ந்த மக்கள் குத்தாம்புள்ளியில் வசிக்கின்றனர். இவர்கள் தேவாங்க செட்டியார் இனத்தினைச் சேர்ந்தவர்கள். இவர்கள் மூதாதையர்கள் பெங்களூர் மற்றும் மைசூர் பகுதியினைச் சேர்ந்தவர்கள். குத்தாம்புள்ளி கூட்டுறவுச் சங்கத்திற்கு குத்தாம்புள்ளியில் சொந்த கட்டிடமும் 814 உறுப்பினர்களும் உள்ளனர். செப்டம்பர் 2011-ல், குத்தாம்புள்ளி சேலை புவியியல் சார்ந்த குறியீட்டை அறிவுசார் சொத்துரிமை சட்டத்தின் கீழ் பெற்றது.
# காசர்கோடு சேலை

**காசர்கோடு சேலை** (*Kasaragod Saree*) என்பது கேரளாவின் காசர்கோடு மாவட்டத்தில் உள்ள சாலியர் சமூகத்தைச் சேர்ந்த நெசவாளர்களால் தயாரிக்கப்படும் ஒரு பாரம்பரிய பருத்தி புடவை ஆகும். இவை கையால் நெய்யப்பட்டவை மற்றும் நீடித்து உழைக்கக்கூடியவை. இவை பாரம்பரிய கேரள புடவையிலிருந்து வேறுபட்டவை. இது அண்டைப் பகுதியான கரவாலி பாணியின் தாக்கத்தை வெளிப்படுத்துகின்றன.
# காசர்கோடு சேலை

## வரலாறு

இந்த நெசவு பாரம்பரியம் 18ஆம் நூற்றாண்டிலிருந்து தொடங்கியதாக இதன் தோற்ற வரலாறு குறிக்கிறது. இது கரவாலியிலிருந்து தமிழ்நாட்டிற்கு இடம்பெயர்ந்த சாலியர் சமூகத்தைச் சேர்ந்தவர்களாலும், மைசூர் இராச்சியத்திலிருந்து இப்பகுதிக்கு இடம்பெயர்ந்து இப்பகுதியில் குடியேற்றங்களை உருவாக்கிய பத்மசாலியாராலும் நெய்யப்படுகிறது.
# காசர்கோடு சேலை

## முக்கியத்துவம்

கேரளாவில் உள்ள நான்கு நெசவு மரபுகளில் இதுவும் ஒன்று. மற்ற புகழ் வாய்ந்த சேலைகள் பலராமபுரம், குத்தம்புள்ளி, சேந்தமங்கலம் ஆகும்.  
இந்த புடவையின் முக்கியப் பகுதி பொதுவாகச் சாயமிடப்பட்ட நூல்களைப் பயன்படுத்தி வெற்று அல்லது கோடிட்ட வடிவத்தில் நெய்யப்படுகிறது. ஜாக்குவார்டு அல்லது பேட்டுப்பொறி நுட்பங்களைப் பயன்படுத்தி கையால் நெய்யப்பட்ட சேலைகள் ஆகும். இவை மிகவும் கவர்ச்சிகரமானவை. இந்த புடவைகள் 60 - 100 இழை எனும் அதிக நூல் எண்ணிக்கையுடன் தயாரிக்கப்படுகின்றன. மேலும் தொட்டிச் சாயத்தைப் பயன்படுத்துவதால் நீண்ட காலம் நீடிக்கும் தன்மையுடையன. அண்மையில் இந்தச் சேலைகள் பட்டு இழை கலந்து தயாரிக்கப்பட்டு சந்தைப்படுத்தப்படுகிறது.  
1938ஆம் ஆண்டு நிறுவப்பட்ட காசர்கோடு நெசவாளர் கூட்டுறவு உற்பத்தி மற்றும் விற்பனைச் சங்கம், தற்போது இந்தப் புடவைகளை உற்பத்தி செய்து சந்தைப்படுத்தியும், நெசவு பயிற்சி அளித்தும் இந்தப் பாரம்பரியத்தை உயிர்ப்பித்து வருகிறது. இந்த புடவைகள் தினசரி பயன்பாட்டிற்கும் அணிவதற்கும் ஏற்றதாக இருப்பதால் நிலையான ஆதரவைக் கொண்டுள்ளது.
# காசர்கோடு சேலை

## புவியியல் சார்ந்த குறியீடு

2009ஆம் ஆண்டு, காசர்கோடு புடவைகளுக்கு புவிசார் குறியீடு கோரி கேரள அரசு விண்ணப்பித்தது. இந்திய அரசாங்கம் 2010ஆண்டு முதல் அதிகாரப்பூர்வமாக புவியியல் சார்ந்த குறியீட்டினை வழங்கியது.
# காசர்கோடு சேலை

## மேலும் பார்க்கவும்

- குத்தம்புள்ளி சேலை
# வினய் குமார் லால்

**வினய் குமார் லால்** (Vinay Kumar Lal) இந்திய நாட்டைச் சேர்ந்த ஓர் இணை தடகள வீரர் ஆவார். 1999 ஆம் ஆண்டு மார்ச்சு மாதம் 23 ஆம் நாளன்று இவர் பிறந்தார். ஆடவர் 100 மீ, 200 மீ, 400 மீ போட்டிகளில் முழங்காலுக்கு கீழே ஊனமானவர்களுக்கான டி44 பிரிவில் இவர் போட்டியிடுகிறார். இந்தோனேசியாவின் ஜகார்த்தாவில் நடைபெற்ற ஆசிய இணை விளையாட்டு 2018 போட்டியில் வெண்கலப் பதக்கம் வென்றார். ஐக்கிய அரபு அமீரகத்தின் துபாயில் நடைபெற்ற 2019 உலக இணை தடகள வெற்றியாளர் போட்டியில் வெண்கலப் பதக்கத்தையும் வென்றார்.
# வினய் குமார் லால்

## ஆரம்ப கால வாழ்க்கை

வினய் குமார் லால் 1999 ஆம் ஆண்டில் சண்டிகரில் பிறந்தார். பிறப்பிலேயே இடது காலின் கீழ் மூட்டு போலியோவால் பாதிக்கப்பட்டார். வினய், ஆரம்ப கட்டத்தில், கைப்பந்து விளையாட்டில் தனது மாநிலத்தை பிரதிநிதித்துவப்படுத்தினார், உடல் திறன் கொண்ட விளையாட்டு வீரர்களுடன் விளையாடினார். 2015 ஆம் ஆண்டில், இந்தியாவின் தலைசிறந்த விளையாட்டு வீரர்களில் ஒருவரான மில்கா சிங் பற்றிய திரைப்படத்தால் ஈர்க்கப்பட்டார். பறக்கும் சீக்கியர் என்று பிரபலமாக அறியப்பட்ட மில்கா சிங்கின் தாக்கத்தால் வினய் தடகளத்தை விரும்பத் தொடங்கினார். அதே ஆண்டு, இவர் 200 மீ மற்றும் 400 மீ. இரண்டிலும் இரண்டு வெள்ளிப் பதக்கங்களை வென்ற தேசியப் போட்டியில் தனது முதல் தேசியப் பதக்கத்தை வென்றார்.
# வினய் குமார் லால்

## தொழில்

இந்தியாவின் தலைசிறந்த தடகள வீரர்களில் ஒருவரான மில்கா சிங்கைப் பற்றிய திரைப்படத்தால் ஈர்க்கப்பட்ட வினய் 2015 ஆம் ஆண்டு முதல் தடகளத்தில் நுழைந்தார். அதே ஆண்டில், இவர் 200 மீ மற்றும் 400 மீ இரண்டையும் வென்றார். மேலும் 2019 உலக இணை தடகள வெற்றியாளர் போட்டியில் வெண்கலப் பதக்கத்தையும் வென்றார். 2022 ஆம் ஆண்டு நடைபெற்ற மரகேச் இணை தடகளப் போட்டியில் தங்கப் பதக்கத்தையும் வென்றார்
# முகமதியப் பெண்கள் உரிமை நாள்

**முகமதியப் பெண்கள் உரிமைகள் நாள்** (Muslim Women Rights Day) இந்தியாவில் முத்தலாக் நடைமுறையைத் தடை செய்யும் முகமதியப் பெண்கள் (திருமண உரிமைகள் பாதுகாப்பு) சட்டம், 2019 இயற்றப்பட்டதைக் கொண்டாடுவதற்காக, ஆகத்து மாதம் முதல் தேதியன்று நாடு முழுவதும் அனுசரிக்கப்படுகிறது.  
ஒரு முகமதிய ஆண் தனது மனைவியை மூன்று முறை "தலாக்" சொல்லி விவாகரத்து செய்யலாம். ஆனால் பெண்கள் இப்படி முத்தலாக்கை உச்சரிக்க முடியாது. சரியா சட்டம், 1937 ஆம் ஆண்டின் கீழ் விவாகரத்து பெற நீதிமன்றத்தை நாட வேண்டும் என்பது முத்தலாக்கு நடைமுறையாகும்.  
முத்தலாக்கை குற்றவியலின் கீழ் ஒரு குற்றமாக வகைப்படுத்தும் சட்டம் 2019 ஆம் ஆண்டு ஆகத்து மாதம் முதல் தேதியன்று அமலுக்கு வந்தது. முத்தலாக் நடைமுறைக்குத் தடை விதிக்கப்பட்டது. முகமதிய தம்பதிகள் இசுலாமியச் சட்ட முறையினை தவிர்த்து, இந்தியத் தண்டனைச் சட்டத்தின்படி விவாகரத்து செய்யக் கட்டாயப்படுத்தப்பட்டனர். முமமதிய பெண்கள் உரிமைகள் தினம் முதன் முறையாக ஆகத்து 1, 2020 அன்று நாடு முழுவதும் அனுசரிக்கப்பட்டது.  
நாட்டின் முகமதியப் பெண்களின் சுயச்சார்பு, சுயமரியாதை மற்றும் தன்னம்பிக்கை மற்றும் அரசியலமைப்பு, அடிப்படை மற்றும் குடிமக்களின் உரிமைகளைப் பாதுகாப்பதை அரசாங்கம் நோக்கமாகக் கொண்டுள்ளது என்பவற்றைக் குறித்து சிறுபான்மையினர் விவகார அமைச்சர் முக்தர் அப்பாசு நக்வி தெரிவித்தார்.
# லோங் கெங் வானூர்தி நிலையம்

**லோங் கெங் வானூர்தி நிலையம்** ; (ஆங்கிலம்: *Long Geng Airport*; மலாய்: *Lapangan Long Geng*) என்பது மலேசியா, சரவாக் மாநிலத்தின் காப்பிட் பிரிவு, பெலாகா மாவட்டத்தில், லோங் கெங் கிராமத்தில் உள்ள ஒரு வானூர்தி நிலையம் ஆகும்.  
இந்த வானூர்தி நிலையத்தில் திட்டமிடப்பட்ட வானூர்திச் சேவைகள் எதுவும் இல்லை. தற்போதைக்கு, லோங் கெங் வானூர்தி நிலையத்தில் ஒரே ஒரு வானூர்தி முனையம் (Terminal) மட்டுமே உள்ளது.
# மகஸ்வத்

**மகஸ்வத்** (**Mhaswad** or **Mhasvad**), இந்தியாவின் மகாராட்டிரா மாநிலத்தின் சதாரா மாவட்டத்தில் உள்ள *மான் அல்லது தகில்வாடி* வருவாய் வட்டத்தில் அமைந்த நகராட்சி ஆகும்.
இது சதாரா நகரத்திற்கு கிழக்கே 86.4 கிலோ மீட்டர் தொலைவில் அமைந்துள்ளது.
# மகஸ்வத்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 17 வார்டுகளும்; 4842 வீடுகளும் கொண்ட மகஸ்வத் நகராட்சியின் மக்கள் தொகை 24,120 ஆகும். அதில் ஆண்கள் 12185 மற்றும் பெண்கள் 11935 ஆக உள்ளனர். பாலின விகிதம் 1000 ஆண்களுக்கு 979 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.47% ஆகவுள்ளனர். இதன் சராசரி எழுத்தறிவு 64.87% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 0.32% மற்றும் 13.78% ஆகவுள்ளனர். மக்கள் தொகையில் இந்துக்கள் 91.49%, இசுலாமியர் 4.18%, பௌத்தர்கள் 2.19%, சமணர்கள் 1.87% மற்றும் பிறர் 0.26% ஆகவுள்ளனர்.
# மகஸ்வத்

## முதல் மகளிர் கூட்டுறவு வங்கி

மகஸ்வத் நகரத்தில் இந்தியாவின் முதல் கிராமிய மகளிர் கூட்டுறவு வங்கி 1997ம் ஆண்டில் துவக்கப்பட்டது.
# தேசிய ஊக்க விருது

**தேசிய ஊக்க விருது (கேந்திரிய வித்யாலயா)** என்பது **தேசிய அளவில்** கேந்திரிய வித்யாலயா சங்கதன் தன் ஊழியர்கள் 30 பெருக்கு (25 ஆசிரியர் மற்றும் 5 ஆசிரியர் அல்லாத பணியாளர்கள்) ஒவ்வொரு ஆண்டும் கேந்திரிய வித்யாலயா சங்கதன் நிறுவன நாளினை முன்னிட்டு தேசிய அளவில் வழங்கப்படும் மிக உயர்ந்த விருது ஆகும். இந்த விருதினை கேந்திரிய வித்யாலயா சங்கதன் ஆணையர் வழங்குவார்.
# தேசிய ஊக்க விருது

## செயல்முறை

விருதிற்கு விண்ணப்பத்தினை ஊழியர்களிடமிருந்து வழங்க இந்நிறுவனம் கோரும் போது, ஊழியர்கள் விண்ணப்பிக்க வேண்டும். விருதிற்கு விண்ணப்பித்த அனைத்து போட்டியாளர்களும் 7 முதல் 10 நிமிடங்கள் கால அளவில், மாணவர்கள், அமைப்பு மற்றும் தேசத்திற்கான தாங்களின்சாதனைகள் மற்றும் பங்களிப்புகள் பற்றி பிராந்திய அளவிலான சுயாதீன நடுவர் மன்றத்தின் முன் விளக்கி எடுத்துரைக்க வேண்டும். இந்த விருதிற்குப் பெறப்படும் 99 விண்ணப்பதாரர்களிடமிருந்து (72 ஆசிரியர் மற்றும் 27 கற்பித்தல் அல்லாத பணியில் உள்ளவர்கள்) தேர்ந்தெடுக்கப்பட்டு அடுத்த சுற்றுத் தேர்விற்கு அனுப்பப்படுவர். இவர்களைத் தேசிய அளவில் நியமிக்கப்படும் நடுவர்கள் தேர்ந்தெடுப்பர்.
# தேசிய ஊக்க விருது

## விருது

கேந்திரிய வித்யாலயா நிறுவன தினத்தன்று (திசம்பர் 15) வழங்கப்படும் இந்த விருதுக்கு மொத்தம் 30 ஆசிரியர் மற்றும் ஆசிரியர் அல்லாத பணியாளர்கள் ஒவ்வொரு ஆண்டும் தேர்ந்தெடுக்கப்படுகிறார்கள். இந்த விருது ரூ. 20,000/-, பொன்னாடை, நினைவுப் பரிசு மற்றும் சான்றிதழைக் கொண்டுள்ளது.
# உங்கள் சொந்த திரைப்படங்களின் திருவிழா

** உங்கள் சொந்த திரைப்படங்களின் திருவிழா (BRING YOUR OWN FILM FESTIVEL)** என்பதுஇந்தியமாநிலமானஒடிசாவில்
உள்ள கோவில் நகரமான பூரியின் கடற்கரைகளில் 2004 ம் ஆண்டில் இருந்து தொடங்கப்பட்டு வருடந்தோறும் நடைபெற்று வரும் திரைப்பட திருவிழாவாகும்.
அதன் சிறப்பம்சம் என்னவென்றால், அந்த திரைப்பட திரையிடல் விழாவிற்கு தகுதிச்சுற்று முறையோ, நடுவர் மன்றம் அமைத்து தரவரிசைப்படுத்துவதோ இல்லை, மாறாக இது சுயாதீன திரைப்பட தயாரிப்பாளர்களுக்கானஇடமாகும். எந்தவொரு நபராக இருந்தாலும் திரைப்படம் எடுத்திருந்தால் இங்கே வந்து எளிய முறையில் பதிவு செய்து,தனது கலைப் படைப்புகளை காட்சிப்படுத்தலாம்.  
இந்த விழா இந்திய திரைப்படத் தயாரிப்பு சமூகத்தில் கணிசமான ஆர்வத்தை உருவாக்கியுள்ளது. மட்டுமல்லாமல் திரைத்துறையைச் சார்ந்த பல்வேறு தரப்பினரிடையே பிரபலமாகிக்கொன்டும் வருகிறது.
# உங்கள் சொந்த திரைப்படங்களின் திருவிழா

## வரலாறு

திரைப்படம் மற்றும் தொலைக்காட்சி கல்லூரி (இந்தியா) வைச் சார்ந்த சுசாந்த் மிஸ்ரா மற்றும் அவரது நண்பர்களால் ஆரம்பிக்கப்பட்டது. இந்த திரைப்பட விழாவினை ஆரம்பிப்பதில் குர்பால் சிங், மறைந்த ஸ்வாகத் சென் மற்றும் பலர் பங்கெடுத்துள்ளனர்.]] வைச் சார்ந்த சுசாந்த் மிஸ்ரா மற்றும் அவரது நண்பர்களால்
# உங்கள் சொந்த திரைப்படங்களின் திருவிழா

## திரையிடல்

இந்தத் திரைப்பட விழாவில், எந்தவொரு திரைப்படத் தயாரிப்பாளரும் தங்கள் திரைப்படத்தை இவ்விழாவிற்குக் கொண்டு வந்து திரையிடலாம்.திரைப்பட தயாரிப்பாளர்கள் மட்டுமின்றி, இசை, நாடகம், ஓவியம், சிற்பம், நடனம், இலக்கியம் மற்றும் புகைப்படம் எடுத்தல் போன்ற பிற கலைத்துறைகளைச் சேர்ந்த கலைஞர்களும் பங்கேற்க்கலாம். அத்தோடு தங்கள் கலைப்படைப்புகளை வெளிப்படுத்தவும் ஊக்குவிக்கப்படுகிறார்கள்.  
இந்த திருவிழாவில் திரைப்படங்களை திரையிட பெயரளவிற்கு பதிவுக் கட்டணமாக ₹5,000 செலுத்தி பதிவு செய்து கொள்ளவும் அதுபோக திரையரங்க கட்டணமும் மட்டுமே செலுத்தினால் போதுமானது.  
ஒவ்வொரு ஆண்டும் பிப்ரவரி 21 முதல் 25 வரை இந்த திரைப்பட விழா நடைபெற்று வருகிறது.
# மான் தேசி மகளிர் கூட்டுறவு வங்கி

**மான் பூர்வகுடி மகளிர் கூட்டுறவு வங்கி** (*Mann Deshi Mahila Sahakari Bank*), இந்தியாவின் முதல் மகளிர் கூட்டுறவு வங்கி ஆகும். 1997ம் ஆண்டில் கிராமிய மகளிர் முன்னேற்றத்திற்காக நிறுவப்பட்ட இவ்வங்கி மகளிரால் மட்டுமே பங்கு மூலதனம் போட்டு நிர்வகிக்கப்படுகிறது. இதன் நிறுவனத் தலைவி *சேத்னா கலா* ஆவார். இக்கூட்டுறவு வங்கியில் தற்போது 1335 பெண்கள் உறுப்பினர்களாக உள்ளனர். இந்த மகளிர் கூட்டுறவு வங்கியின் தலைமையிடம், மகாராட்டிரா மாநிலத்தின் சதாரா மாவட்டத்தின் மான் தாலுகாவில் உள்ள மகஸ்வத் நகரத்தில் அமைந்துள்ளது. மகாராட்டிரா மாநிலத்தில் இவ்வங்கியின் எட்டு கிளைகள் உள்ளது.  
இந்த வங்கியில் பெண்கள் மற்றும் ஆண்கள் கணக்கு தொடங்கலாம். ஆனால் பெண்கள் மட்டுமே கடன் பெறத் தகுதியுடையவர்கள். மான் தேசி மகளிர் வங்கி, ஒரு இலட்சம் பெண்களுக்கு கடந்த 25 ஆண்டுகளில் கடன் வழங்கியுள்ளது. வங்கியில் மொத்தம் ஒரு லட்சத்து ஏழாயிரம் பேர் கணக்கு வைத்துள்ளார்கள். அதில் 25% பேர் மட்டுமே ஆண்கள், மீதி 75% பேர் பெண்கள்.
# மான் தேசி மகளிர் கூட்டுறவு வங்கி

## வரலாறு

படிப்பறிவு இல்லாத சேதனா சின்கா மற்றும் காந்தாபாயும் மகஸ்வத் ஊரில் உள்ள வங்கியில் அன்றாடம் ரூபாய் 5 அல்லது 10 சேமிக்க கணக்கு திறப்பதற்கு வங்கிக்குச் சென்ற போது, வங்கி மேலாளர் கணக்கு திறக்க மறுத்தார். எனவே சேத்னா சின்காவுக்கு மகஸ்வத்தில் கூட்டுறவு வங்கியை தொடங்க வேண்டும் என்ற எண்ணம் எழும்பியது. வங்கி தொடங்க உரிமம் கோரி, சேத்னா சின்கா, 15 பெண்களுடன் மும்பையில் உள்ள இந்திய ரிசர்வ் வங்கியை அணுகி அனுமதி பெற்று, 1997ம் ஆண்டில் மகளிர் கூட்டுறவு வங்கியை நிறுவினார்.
# மான் தேசி மகளிர் கூட்டுறவு வங்கி

## வங்கி நடவடிக்கைகள்

இவ்வங்கியானது ஆண்களிடமிருந்து சேமிப்புத் தொகை பெற்றாலும்; கடன்கள் மட்டும் மகளிருக்கு மட்டுமே வழங்குகிறது. இவ்வங்கி சேமிப்பு கணக்கு, நடப்பு கணக்கு, தொடர் வைப்பு கணக்கு, நிலைத்த வைப்பு கணக்கு பெறுவதுடன், 4 முதல் 5 வரையிலான மகளிர் குழுக்களுக்கு கூட்டுப் பொறுப்பு அடிப்படையில் கடன் வழங்குகிறது. சுய தொழில் அடிப்படையில் சந்தையில்/தெருக்களில் பொருட்களை விற்பனை மகளிருக்கு வாரத்திற்கு ரூபாய் 30,000 வரை கடன் வழங்குகிறது. பருவகாலங்களில் மட்டும் வியாபாரம் செய்யும் குறுந்தொழில் மகளிருக்கு ரூபாய் 40,000 முதல் 5 இலட்சம் வரை ஈட்டுக் கடன் வழங்குகிறது. மேலும் மகளிருக்கு காசுக்கடன், நீண்ட காலக் கடன், மத்தியக்காலக் கடன், பொதுக்கடன், நகைக்கடன், வீட்டு வசதிக் கடன், வாகனக் கடன் மற்றும் நிதி மீதான கடன்கள் வழங்குகிறது. பெண்களின் நேரத்தை மிச்சப் படுத்துவதற்கு, கடன்களை வசூலிக்கும் முகவர்கள் நேரில் சென்று மகளிடருமிருந்து கடன்களை வசூலிக்கின்றனர். ஆண்டின் முடிவில் கிடைக்கும் இலாபத்திலிருந்து மகளிருக்கு ஈவுத்தொகை வழங்கப்படுகிறது.
# மான் தேசி மகளிர் கூட்டுறவு வங்கி

## நிர்வாகக் குழு

- தலைவர் - திருமதி. சேத்னா கலா
- தலைமை நிர்வாக இயக்குநர் - திருமதி. ரேகா குல்கர்ணி
- பொது மேலாளர் - திருமதி. விஜயா நானாசோ கோலாப்பே
- தலைமை நிதி அலுவலர் - திருமதி. சுஷ்மா சந்திரகாந்த் சிண்டே
- பங்குகள் துறை தலைவி - திருமதி. வைஷாலி மாருதி சிண்டே
- மேலாளர், தகவல் தொழில்நுட்பத்துறை - தனஞ்செயன் எஸ். போக்கரே
- மேலாளர், மனித ஆற்றல் - அங்கேஸ்வர் பாபன் தயாகுடே (ஆண்)
- கடன் & வசூல் தலைமை அலுவலர் - இரவீந்திர மதுகர் வீர்கர் (ஆண்)
# கங்காபுரம்

**கங்காபுரம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 223 மீட்டர் உயரத்தில் அமைந்துள்ள கங்காபுரம் பகுதியின் புவியியல் ஆள்கூறுகள், (அதாவது, 11°21'36.0"N, 77°39'33.5"E) ஆகும். ஈரோடு, நசியனூர், சித்தோடு மற்றும் பெருந்துறை ஆகியவை கங்காபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
கங்காபுரம் குளத்தினை மறுசீரமைப்பு செய்யும் பணிகளுக்கான மதிப்பீடு செய்யப்பட்டு, ரூ.64 இலட்சம் நிதி ஒதுக்கீடு செய்யப்பட்டுள்ளது.  
ஜவுளிப் பொருட்களுக்கான ஒருங்கிணைந்த சந்தையான டெக்ஸ்வேலி, கங்காபுரத்தில் அமையப் பெற்றுள்ளது என்பது குறிப்பிடத்தக்கது.  
இங்கு அமைந்துள்ள கங்காபுரம் மாரியம்மன் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.  
கங்காபுரம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# தென்னிந்திய கல்வெட்டுகள்

***தென்னிந்திய கல்வெட்டுகள்*** என்பது இந்திய தொல்லியல் துறையால் 1890 முதல் தற்போது வரை 34 தொகுதிகளாக வெளியிடப்பட்ட ஒரு கல்வெட்டுத் தொடராகும். இந்நூல்களில் ஒவ்வொரு கல்வெட்டுகளின் ஆங்கில சுருக்கங்கள் மற்றும் கல்வெட்டு பற்றிய மேலோட்ட தகவலும் கூடுதலாக வழங்கப்பட்டிருக்கும் இந்தத் தொடர் முதலில் தொல்பொருள் ஆய்வாளர் இ. தினேஷ், பின்னர் வி. வெங்கய்யா மற்றும் ராய் பகதூர் ஆகியோரால் திருத்தப்பட்டது.
# தென்னிந்திய கல்வெட்டுகள்

## தொகுதிகள்

- **I:** வட ஆற்காடு மாவட்டத்தில் உள்ள மாமல்லபுரம், காஞ்சிபுரம் மற்றும் மெட்ராஸ் பிரசிடென்சியின் பிற பகுதிகளில் உள்ள கல் மற்றும் செப்புத் தகடுகளில் இருந்து தமிழ் மற்றும் சமஸ்கிருத கல்வெட்டுகள். முக்கியமாக 1886-87 இல் சேகரிக்கப்பட்டது.
- **II:** தஞ்சாவூரில் உள்ள ராஜராஜீஸ்வரர் கோயிலில் உள்ள ராஜராஜன், ராஜேந்திர சோழன் மற்றும் பிறரின் தமிழ் கல்வெட்டுகள்.
- **பகுதி I:** மத்திய ஆலயத்தின் சுவர்களில் நான்கு தகடுகளுடன் கல்வெட்டுகள்.
- **பகுதி II:** அடைப்பின் சுவர்களில் உள்ள கல்வெட்டுகள், நான்கு தகடுகளுடன்.
- **பகுதி III:** எட்டு தட்டுகளுடன் முதல் மற்றும் இரண்டாம் தொகுதிகளுக்கு துணை.
- **பகுதி IV:** கோயிலின் மற்ற கல்வெட்டுகள்.
- **பகுதி V:** தலைப்புப் பக்கம், முன்னுரை, பொருளடக்கம், தட்டுகளின் பட்டியல், இணைப்பு மற்றும் திருத்தம், தொகுதி II இன் அறிமுகம் மற்றும் அட்டவணை உட்பட, வேலூர்பாளையம் மற்றும் தண்டந்தோட்டத்தில் இருந்து பல்லவ செப்புத் தட்டு மானியங்கள் (இரண்டு தட்டுகளுடன்).
- **III:** தமிழ் நாட்டின் பல்வேறு கல்வெட்டுகள்:
- **பகுதி I:** உக்கல், மேல்பாடி, கருவூர், மணிமங்கலம் மற்றும் திருவலத்தில் உள்ள கல்வெட்டுகள்.
- **பகுதி II:** வீரராஜேந்திர I, குலோத்துங்க சோழன் I, விக்ரம சோழன் மற்றும் குலோத்துங்க சோழன் III ஆகியோரின் கல்வெட்டுகள்.
- **பகுதி III:** ஆதித்தன் I, பராந்தக I, மதரைகொண்ட ராஜகேசரிவர்மன், பராந்தகர் II, உத்தம-சோழன், பார்த்திவேந்திரவர்மன், ஆதித்ய-கரிகாலன் மற்றும் திருவாலங்காடு தகடுகளின் கல்வெட்டுகள்.
- **பகுதி IV:** சின்னமனூர், திருக்களர் மற்றும் திருச்செங்கோடு ஆகியவற்றிலிருந்து செப்புத் தகடு மானியங்கள்.
- **IV:** தமிழ், தெலுங்கு மற்றும் கன்னட நாடுகள் மற்றும் இலங்கையில் இருந்து இதர கல்வெட்டுகள் (பதினொரு தட்டுகளுடன்).
- **வி:** தமிழ், மலையாளம், தெலுங்கு மற்றும் கன்னட நாடுகளின் இதர கல்வெட்டுகள் (மூன்று தட்டுகளுடன்).
- **VI:** தமிழ், தெலுங்கு மற்றும் கன்னட நாடுகளின் இதர கல்வெட்டுகள் (ஐந்து தட்டுகளுடன்).
- **VII:** தமிழ், மலையாளம், தெலுங்கு மற்றும் கன்னட நாடுகளின் இதர கல்வெட்டுகள்.
- **VIII:** தமிழ், மலையாளம், தெலுங்கு மற்றும் கன்னட நாடுகளின் இதர கல்வெட்டுகள்.
- **IX: (பகுதிகள் I மற்றும் II)** மெட்ராஸ் பிரசிடென்சியில் இருந்து கன்னட கல்வெட்டுகள்.
- **X:** ஆந்திரப் பிரதேசத்திலிருந்து தெலுங்கு கல்வெட்டுகள்
- **XI:** பம்பாய்-கர்நாடகா கல்வெட்டுகள்
- **XII:** பல்லவ கல்வெட்டுகள்
- **XIII:** சோழர் கல்வெட்டுகள்
- **XIV:** பாண்டிய கல்வெட்டுகள்
- **XV:** பம்பாய்-கர்நாடக கல்வெட்டுகள்
- **XVI:** விஜயநகர வம்சத்தின் தெலுங்கு கல்வெட்டுகள்
- **XVII:** 1903-04 ஆம் ஆண்டில் சேகரிக்கப்பட்ட கல்வெட்டுகள்
- **XVIII:**
- **XIX:** பரகேசரிவர்மனின் கல்வெட்டுகள்
- **XX:** பம்பாய்-கர்நாடக கல்வெட்டுகள்
- **XXI:**
- **XXII: (பகுதிகள் I, II மற்றும் III)** 1906 இல் சேகரிக்கப்பட்ட கல்வெட்டுகள்
- **XXIII:**
- **XXIV:**
- **XXV:**
- **XXVI:** 1908-09 ஆம் ஆண்டில் சேகரிக்கப்பட்ட கல்வெட்டுகள்
- **XXVII:**
- **XXVIII:**
- **XXIX:**
- **XXX:**
- **XXXI:**
- **XXXII:**
- **XXXIII:**
- **XXXIV:**
# இளவரசர் சத்வா

ஜாதக கதைகளின்படி
உள்ள மங்கியாலா ஸ்தூபி, ஜாதக கதைகளின்படி, இளவரசர் சத்வா புலிகளுக்கு உணவளிக்க தன்னை தியாகம் செய்த இடத்தைக் குறிக்கிறது. டி]]
நாரா காலம், ஜப்பான்]]
ஜாதகக் கதையின்படி, **இளவரசர் சத்வா** கவுதம புத்தரின் முந்தைய அவதாரங்களில் ஒருவர் என கருதப்படுகிறார்
# இளவரசர் சத்வா

## துறவு வாழ்க்கை

மஹாரத மன்னரின் மகனாகிய இளவரசர் சத்வா பின்னர் துறவு கொண்டு அவரின் போதனைகளை பின்பற்றும் சில சீடர்களைப் பெற்றுள்ளார் .
# இளவரசர் சத்வா

## தடுமாற்றம்

ஜாதக கதைகளின் படி, துறவு மேற்கொண்ட சத்வா தனது நெருங்கிய சீடருடன் நடைபயணத்தில் வந்து கொண்டிருந்த போது, ஒரு குன்றின் அடிவாரத்தில் பட்டினியால் வாடும் புலியையும் அதன் பச்சிளம் குட்டியையும் காண்கின்றனர். போதிசத்துவ நிலையில் உள்ள அவர் தனது சீடரை அருகில் எங்காவது சென்று அந்த புலிக்கும் அதன் குட்டிக்கும் பசியாறும் வகையில் எதாவது உணவினை தேடிகிச்செல்ல அறிவுறுத்துகிறார். அதன்படி சீடரும் சென்றுவிட தன தவ வலிமையால் உணவு கிடைக்கவில்லை என்பதை அறிந்த சத்துவர் தனது உடலின் சதை பகுதியால் தான் அந்த புலியின் பசியை போக்க இயலும் என்பதை உணர்கிறார்.அதன்படி அவரது உடம்பை விட்டு விடுவதன் மூலமே அவ்விரு உயிர்களை காப்பாற்ற முடியும் என அறிந்து அந்த குன்றி விளிம்பில் ஏறி அங்கிருந்து குதித்து உயிரை மாய்த்து கொள்கிறார். அந்த சத்தத்தால் புலியின் கவனத்தை ஈர்த்து அவரது உடலை உண்ண செய்து பசியாற்றுகிறார்.
# இளவரசர் சத்வா

## சாதனை மற்றும் மரபு

அதன்படி, பெருந்தன்மை, துறவு, ஒழுக்கம், தீர்மானம் மற்றும் சமநிலை என பௌத்தத்தின் பத்து பரிபூரணங்களில் சிலவற்றில் பூரணதத்துவத்தை கண்டடைந்தார். தேடிப்போன இடங்களில் உணவு கிடைக்காமல் திரும்பி வந்த அந்த சீடன், போதிசத்துவர் செய்ததைக் கண்டு, அவரது நல்ல செயலில் மகிழ்ச்சி அடைந்தது மட்டுமல்லாமல் ஞானமும் அடைகிறார். அதை பிறருக்கும் பரப்ப, அவ்விடத்திற்க்கு அவரது மற்ற சீடர்களுடன் வந்தடைந்தது மட்டுமல்லாமல் தேவர்களும் வானத்திலிருந்து அந்த இடத்தை தாமரை மலர்களால் பொழிந்து ஆசிர்வதித்தனர்.
# இளவரசர் சத்வா

## ஸ்தூபி

வட இந்தியாவின் நான்கு பெரிய ஸ்தூபிகளில் ஒன்று இந்த புத்தரின் அவதாரத்தின் தேஹதானத்தை நினைவுகூரும் வகையில் உள்ளதாக சீன யாத்ரீகர் ஃபாக்ஸியன் தெரிவித்துள்ளார். இந்திய பௌத்த கதை இலக்கியத்தில் இந்த தேஹதானம் "உடலின் பரிசு" என்று அழைக்கப்படுகிறது.
# ராஜஸ்தானின் இசை

**ராஜஸ்தானின் இசை** எனப்படும் இந்த வகை இசை, இந்தியாவின் மாநிலங்களில் ஒன்றான ராஜஸ்தானில் இருந்து உருவானதாகும். இந்திய இசையின் வளர்ச்சிக்கு முக்கிய பங்காற்றிய உதய்பூர், ஜோத்பூர் மற்றும் ஜெய்ப்பூர் போன்ற பகுதிகள் உட்பட்ட பல முக்கிய மையங்களின் தாயகமாகும். இப்பிராந்தியத்தின் இசையானது பரந்துபட்ட இந்தியாவின் பகுதிகள் மற்றும் இந்திய எல்லையின் மறுபுறமான நாகா, புக்மாங்கா மற்றும் பாகிஸ்தான் மாகாணமான சிந்து போன்ற பகுதிகளில் உள்ள இசையின் பண்புகளையும் சில ஒற்றுமைகளையும் பகிர்ந்து கொள்கிறது.
# ராஜஸ்தானின் இசை

## முன்னோட்டம்

ராஜஸ்தான் மாநிலத்தில் லங்காக்கள், சபேரா, போபா மற்றும் மங்கனியர்கள் என பல்வேறு பிரிவுகளில் இசைக்கலைஞர்கள் உள்ளனர். ஆனால் அவர்களில் இரண்டு பாரம்பரிய பிரிவுகள் பின்வருவது போல காணப்படுகிறது லங்காக்கள் எனப்படும் இசைக்கலைஞர்கள் இசுலாம் சமுதாயத்தின் பாணியை பின்பற்றி இசையமைத்து அவர்களையே ரசிகர்களாகவும் கொண்டவர்கள். ஆனால் மங்கனியர்கள் எனப்படும் இசைக்கலைஞர்களோ இசை அனைவருக்குமானது என்ற தாராளவாத அணுகுமுறையைக் கொண்டவர்களாவர்.  
பணிஹாரி என்று அழைக்கப்படும் இசைக்கோவை பெண்களால் செய்யப்படும் வேலைகளை மையமாக கொண்டதாகும். ராஜஸ்தானின் பாலைவன கலாச்சாரத்தை பிரதிபலிக்கும் வகையில் கிணறுகள் மற்றும் தண்ணீர் தேடி அலைவதை பற்றிய பாடல்களில் தொகுப்பாக காணப்படுகிறது.
பல்வேறு குழுவினரால் இசைக்கப்படும் பிற பாடல் தொகுப்புகள், பொதுவாக ஆலாபனையுடன் தொடங்குகின்றன, இத்தகைய ஆலாபனைகள் பாடல்களின் ஆரம்பத்தை சிறப்பாக தொடங்க உதவுகிறது. அதைத் தொடர்ந்து ஒரு ஜோடி (தூபா) ஓதப்படும். தேவநாராயண பகவான், கோகாஜி, ராம்தேஜி,பாபுஜி மற்றும் தேஜாஜி போன்ற வீரர்களைப் பற்றி காவிய பாடல்கள் ராஜஸ்தானிய இசையில் அதிகமாக உள்ளன. .  
மாறி வரும் பருவங்களை பற்றிய கொண்டாட்டமான பாடல்கள் ராஜஸ்தானின் நாட்டுப்புற இசையில் மையச்சரடாக உள்ளது. பருவமழை அல்லது அறுவடை காலத்தின் கொண்டாட்டங்கள் இத்தகைய பாரம்பரிய நாட்டுப்புற பாடல்களுக்கு உயிரிழையாக உள்ளது. பெரும்பான்மையான பாடல்கள் ராஜஸ்தானின் உள்ளூர் மக்களின் அன்றாட நடவடிக்கைகளை மையமாகவே கொண்டுள்ளது . உதாரணமாக ஜீரா ( சீரகம் ) விதைப்பது கடினம் என்பதாக ஒரு பாடலும் அது போலவே புதினா பற்றிய மற்றொரு பாடலும் அந்த தாவரங்கள் ஒவ்வொரு ராஜஸ்தானின் குடும்பத்தின் பல்வேறு உறுப்பினர்களால் எப்படி விரும்பப்படுகிறது என பாடப்படுகிறது. (புதினாவிலிருந்து பிரித்தெடுக்கப்பட்ட உள்ளூர் மதுபானம் பற்றிய உருவகக் குறிப்பும் உள்ளது). நாளுக்கொரு கருப்பொருளை மையமாக கொண்டு பாடல்களை பாடுவது பாரம்பரிய ராஜஸ்தானி நாட்டுப்புற இசையின் மையமாகும் .  
மிகவும் பிரபலமான ராஜஸ்தானி மாண்ட் பாடகர்களில் ஒருவர் பிகானேர் கரானாவின் அல்லா ஜிலாய் பாய் ஆவார்.
# ராஜஸ்தானின் இசை

## குறிப்பிடத்தகுந்த ராஜஸ்தானி இசைப்பாடகர்கள்

- அல்லா ஜிலாய் பாய்
- கேதா கான்
- மீம் கான்
- சீமா மிஸ்ரா
- பிரகாஷ் மாலி
- சோட்டு சிங் ராவ்னா
- அனுப்ரியா லகாவத்
- ஹேம்ராஜ் கோயல்
- தாபு கான்
- இலா அருண்
# குடகு சாகித்திய அகாதமி

**குடகு சாகித்திய அகாதமி** (*Kodava Sahitya Academy*) என்பது இந்தியாவில் கர்நாடக அரசின் கீழ் செயல்படும் ஒரு அமைப்பாகும். குடகு மொழியின் இலக்கியம் மற்றும் கலாச்சாரத்தைப் பாதுகாத்து மேம்படுத்துவது இதன் நோக்கமாகும்.
# குடகு சாகித்திய அகாதமி

## அறக்கட்டளை

குடகு சாகித்திய அகாதமியினை வீரப்ப மொய்லி கர்நாடக முதலமைச்சராக இருந்தபோது 1994ஆம் ஆண்டு நிறுவினார்.
# குடகு சாகித்திய அகாதமி

## சமீபத்திய வளர்ச்சிகள்

ஒவ்வொரு ஆண்டும், குடகு சாகித்திய அகாதமி குடகு மொழி பேசும் மக்களின் கலாச்சாரம் மற்றும் மொழித் துறைகளில் சாதனை படைத்தவர்களுக்கு விருதுகளை அறிவித்து வழங்கி வருகிறது. அகாதமி குடகு மொழியில் புத்தகங்களையும் வெளியிடுகிறது.  
2021 முதல், மங்களூர் பல்கலைக்கழகம் குடகு மொழியில் முதுகலைப் படிப்பை வழங்கிவருகிறது.
# குடகு சாகித்திய அகாதமி

## மேலும் பார்க்கவும்

- குடகு
- குடகு மொழி
- குடகு மக்கள்
# டாட்டா கிளிக்

**டாட்டா கிளிக் (Tata CLiQ)** என்பது இந்தியாவின் மும்பையில் உள்ள ஓர் இந்திய இணைய வணிக நிறுவனமாகும். இது டாட்டா குழுமத்தின் *டாட்டா யுனிஸ்டோர் லிமிடெட்* நிறுவனத்திற்குச் சொந்தமானது. டாட்டா கிளிக் ஒய்யாரப் பொருட்கள், பாதணிகள் மற்றும் துணைப்பொருட்கள் போன்ற பொருட்களின் வணிகத்தில் ஈடுபடுகிறது/ டாட்டா குழுமத்தின் இணைய வணிகத் தளமான டாட்டா கிளிக் ஆனது ஒரு முனைமம மற்றும் ஆடம்பர ஒய்யார மற்றும் வாழ்முறை பொருட்களுக்கான, டாட்டா கிளிக் ஆடம்பரம் எனும் சேவையினை வழங்குகிறது. இதன் மூலம் பலவகையான ஆண்கள் மற்றும் பெண்களுக்கான பரந்த அளவிலான ஆடைகள் மற்றும் ஆபரணங்களை அறிமுகப்படுத்தியுள்ளது.
# டாட்டா கிளிக்

## வரலாறு

டாட்டா கிளிக் 27 மே 2016 அன்று தொடங்கப்பட்டது. இது பன்னாட்டு ஆடம்பர தரப் பொருட்களை விற்க *ஜெனிசிஸ் லக்ஸரி பேஷனுடன்* இணைந்தது. மேலும் எண்ணிம சந்தைக்காக அடோபி சிஸ்டமுடன் சேர்ந்தது. டாட்டா கிளிக் திசம்பர் 2016-ல் *டாட்டா கிளிக் லக்சுரி*, எனும் ஆடம்பர அலங்கார மற்றும் வாழ்க்கை முறை பொருட்களுக்கான சேவையினை அறிமுகப்படுத்தியது. 2022ஆம் ஆண்டின் நடுப்பகுதியில், டாட்டா கிளிக் இதன் நுகர்வோர் மின்னணு வணிகத்திலிருந்து வெளியேறியது. இந்த பிரிவு டாட்டாவின் முதன்மை நுகர்வோர் மின்னணு சில்லறை விற்பனைச் சங்கிலியான குரோமாவுடன் ஒருங்கிணைக்கப்பட்டது.
# டாட்டா கிளிக்

## வியாபார மாதிரி

டாட்டா கிளிக் ஆம்னி-அலை சந்தை மாதிரியைக் கொண்டுள்ளது.  
டாட்டா கிளிக் என்பது டாட்டா குழுமத்தின் முதன்மையான எண்ணிம வர்த்தக முயற்சியாகும். இது இந்தியாவைத் தலைமையிடமாகக் கொண்ட உலகளாவிய கூட்டு நிறுவனமாகும். இதன் ஆண்டு வருமானம் சுமார் US$100 பில்லியன் ஆகும்.
# டாட்டா கிளிக்

## மேலும் பார்க்கவும்

- வலைவழிக் கொள்முதல்
# பிரதமரின் யோகா விருதுகள்

**பிரதமரின் யோகா விருதுகள்** (*PM Yoga Awards*), **யோகா ஊக்குவிப்பு மற்றும் மேம்பாட்டிற்கான சிறந்த பங்களிப்பிற்கான பிரதமரின் விருதுகள்** என அதிகாரப்பூர்வமாகப் பெயரிடப்பட்டது. இந்த விருது யோகாவினை ஊக்கப்படுத்தி மேம்பாடு அடையப் பங்களிப்போரினை அங்கீகரிப்பதற்காக இந்தியப் பிரதமரால் வழங்கப்படும் வருடாந்திர விருதுகள் இந்த விருதானது 21 சூன் 2016 அன்று சண்டிகரில் இரண்டாவது பன்னாட்டு யோகா நாளின் போது பிரதமர் நரேந்திர மோதியால் முதன் முதலாக வழங்கப்பட்டது.
# பிரதமரின் யோகா விருதுகள்

## விருது

இந்த விருதினை பெறும் தனிநபர்/நிறுவனம் கோப்பை, சான்றிதழ் மற்றும் தலா ₹ 2.5 மில்லியன் ரொக்கப் பரிசு ஆகியவற்றைப் பெறுவர். இது நான்கு பிரிவுகளின் கீழ் இந்த விருது வழங்கப்படுகிறது.  
- தனிநபர் (தேசிய அளவில்)
- தனிநபர் (பன்னாட்டு அளவில்)
- அமைப்பு (தேசிய அளவில்)
- அமைப்பு (பன்னாட்டு அளவில்)
# பிரதமரின் யோகா விருதுகள்

## விருது பெற்றவர்களின் பட்டியல்

| 2017 | *ரமாமணி ஐயங்கார் நினைவு யோகா நிறுவனம்*, புனே |  |  |  |  |
| --- | --- | --- | --- | --- | --- |
| 2018 | விசுவாசு வசந்த் மாண்ட்லிக் | யோகா நிறுவனம், மும்பை |  |  |  |
| 2019 | சுவாமி ராஜர்ஷி முனி
(*லைஃப் மிசன்*,குசராத்து) | அன்டோனிட்டா ரோஸி
(இத்தாலி) | *பீகார் யோகா பள்ளி*, முங்கர்
(பீகார்) | *சப்பான் யோகா நிகேதன்*
(சப்பான்) |  |
| 2021 | பிக்கு சங்கசேன
(லடாக்) | ரோஜோ ரோட்ரிக்சு
(பிரேசில்) | *தெய்வீக வாழ்க்கை சங்கம்*
(*தி டிவைன் லைப் சொசைட்டி*, உத்தராகண்டம்) | *யோகாவின் பிரித்தானிய வீல்*
(ஐக்கிய இராச்சியம்) | } |
# பிரதமரின் யோகா விருதுகள்

## தேர்வு முறை

விருதுகளுக்கான வழிகாட்டுதல்களை ஆயுஷ் அமைச்சகம் உருவாக்கியுள்ளது. விருதுகளுக்கான பரிந்துரைகள் திறந்த விளம்பரம் மூலம் கோரப்படுகின்றன. பரிந்துரைகளை இரண்டு குழுக்கள் மதிப்பீடு செய்யும். முதல் குழு விண்ணப்பங்களைத் திறத் தணிக்கை செய்யும். இரண்டாவது குழு விருதாளர்களை தேர்வு செய்யும்.
# பிரதமரின் யோகா விருதுகள்

## மேலும் பார்க்கவும்

- யோகா
- பன்னாட்டு யோகா நாள்
# அமர் பால்

**அமர் பால்** (*Amar Pal*)(19 மே 1922 - 20 ஏப்ரல் 2019) என்பர் இந்தியாவினைச் சேர்ந்த வங்காள நாட்டுப்புற பாடகர் மற்றும் எழுத்தாளர் ஆவார்.
# அமர் பால்

## ஆரம்ப கால வாழ்க்கை

பால் 1922ஆம் ஆண்டு இந்தியாவில் உள்ள பிரம்மன்பரியா மாவட்டத்தில் பிறந்தார். பாலுக்கு 10 வயதாக இருந்தபோது இவரது தந்தை மகேசு சந்திர பால் இறந்தார். தாய் துர்கா சுந்தரி தேவியிடம் நாட்டுப்புறப் பாடல்களைக் கற்றார். புகழ்பெற்ற அல்லாவுதீன் கானின் சகோதரர் உசுதாத் அயத் அலி கானிடம் பாரம்பரிய இசையிலும் பயிற்சி பெற்றார். பின்னர் பால் கொல்கத்தாவில் மணி சக்ரவர்த்தி மற்றும் சுரேன் சக்ரவர்த்தி ஆகியோரிடம் நாட்டுப்புற இசையில் பயிற்சி பெற்றார்.
# அமர் பால்

## தொழில்

அனைத்திந்திய வானொலியின் பாடலாசிரியரான சசீந்திரநாத் பட்டாச்சார்யாவுடன் பால் 1948-ல் கொல்கத்தா சென்றார். இங்கு இவருக்கு முதன் முதலில் 1951ஆம் ஆண்டு *ஆகாஷ்பானி கொல்கத்தாவில்* பாடும் வாய்ப்பு கிடைத்தது. அடுத்த ஏழு தசாப்தங்களில் இவர் ஆயிரக்கணக்கான நாட்டுப்புற மற்றும் நவீன பெங்காலிப் பாடல்களை பதிவு செய்தார். சத்யஜித் ராயின் *ஹைரக் ராஜர் தெஷெ* ("கோடோய் ரோங்கோ தேகி துனியாய்") என்ற நையாண்டிப் பாடல் இவரைப் பிரபலமாக்கியது. இவர் பின்னணி பாடகராகவும் இசை அமைப்பாளராகவும் பல பெங்காலித் திரைப்படங்களில் பணியாற்றி உள்ளார்.  
பால் உலகளவில் நாட்டுப்புற இசை பற்றிய கருத்தரங்குகள் மற்றும் பயிற்சிப் பட்டறைகளில் கலந்து கொண்டுள்ளார். இவர் *பாசுசிம் பங்கா ராஜ்ய சங்கீத அகாதமியின்* துணைத் தலைவராகப் பணியாற்றியுள்ளார். இவரை இரவீந்திர பாரதி பல்கலைக்கழகம் மற்றும் பர்த்வான் பல்கலைக்கழகம் கௌரவித்துள்ளது.  
*பங்ளார் லோக்சங்கீத்* மற்றும் *பங்களார் நாதிர் கான்* ஆகிய இரண்டு புத்தகங்களையும் பால் எழுதியுள்ளார்.  
பால் பாடிய குறிப்பிடத்தக்கப் பக்திப் பாடல்கள் பின்வருமாறு:  
- பிரபாத சமயே
- ஜாகோ ஹெ நகர்பாசி
- ஜாகியா லஹோ கிருஷ்ணா நாம்
- அமி கோதை கெலே
- அமர் கூர் கெனே
- ராய் ஜாகோ
- ராய் ஜாகோ கோ
- ஹரி தின் தோ கெலோ
- ப்ரபதே கௌரங்க னம்
- பாரதி கௌரங்கா லோயா
- மோன் ராதே ராதே
- விருந்தாபான பிலாசினி, முதலியன
# அமர் பால்

## இறப்பு

பால் 20 ஏப்ரல் 2019 அன்று தனது 96 வயதில் மாரடைப்பால் கொல்கத்தாவில் உள்ள மருத்துவமனை ஒன்றில் காலமானார்.
# இராசமாயி பாலகிசன்

**இராசமாயி பாலகிசன்** (ஆங்கிலம்: *Rasamayi Balakishan*; ; பிறப்பு 15 மே 1965) என்பவர் தெலங்காணாவைச் சேர்ந்த பாடகர் ஆவார். இவர் கரீம்நகர் மாவட்டத்தில் உள்ள மனகொண்டூரு தொகுதி சட்டமன்ற உறுப்பினராக 2014 முதல் 2019 வரை பதவியிலிருந்தார். இவர் பாடகர், கவிஞர் மற்றும் அரசியல் ஆர்வலர் எனப் பன்முகத் தன்மையுடையவர். அமைச்சருக்கான தகுதியுடன் கூடிய மாநில கலாச்சார குழுவின் (தெலங்காணா சம்சுகிருதிகா சாரதி) தலைவராகவும் பணியாற்றினார். பாலகிசன் தெலுங்கானா தூம்தாமின் நிறுவனர் ஆவார்.
# இராசமாயி பாலகிசன்

## இளமை

தெலங்காணா மாநிலம் சித்திபேட்டை மண்டலத்தில் உள்ள ராருகுலா கிராமத்தில் ராஜையா (இ. 2010) மற்றும் மைசம்மா (இ. 2013) ஆகியோருக்கு மகனாக எர்புலா பாலகிசன் பிறந்தார். இவருடைய பெற்றோர் இருவரும் படிப்பறிவில்லாதவர்கள். இவரது குடும்பம் இவர்களின் நாட்டுப்புறப் பாடல்கள் மற்றும் இனிமையான இசைக்காகப் பிரபலமானது. இராசமயி என்ற நாட்டுப்புறப் பாடல் குழுவால் இவர் அறியப்பட்டார். இது இவரது பெயரின் ஒரு பகுதியாக மாறியது.  
பாலகிசன் கலாச்சாரத் துறையின் தலைவராக நியமிக்கப்பட்டார். தனி தெலங்காணா மாநிலம் அமைப்பதற்கான கலாச்சாரக் குழுவிற்கு இவர் தலைமையேற்றார். இவர் மாநில இயக்கத்தின் சிறு கலாச்சார அமைப்புகளில் ஒன்றான தெலுங்கானா தூம் தாம் குழுவின் ஒருங்கிணைப்பாளர் ஆவார்.
# இராசமாயி பாலகிசன்

## தொழில்

1995இல், இராசமாயி பாலகிசன் ஒரு ஆசிரியராகவும், கதை பாடகராகவும் தனது வாழ்க்கையைத் தொடங்கினார். இவர் தெலங்காணா இராட்டிர சமிதியின் கலாச்சார குழுவில் இணைந்து பணியாற்றினார்.  
இவர் இவரது உள்ளூர் நாட்டுப்புறப் பாடல்கள் மற்றும் நடனம் மூலம் பார்வையாளர்களை தம்பக்கம் ஈர்த்து மகிழ்விக்கிறார். இவர் 2009-10-ல் தெலங்காணாவில் பல்வேறு இயக்க நிகழ்வுகளில் பங்கேற்றுள்ளார்.
# இராசமாயி பாலகிசன்

## தொழில்

### அரசியல் வாழ்க்கை

தெலங்காணா இராட்டிர சமிதி கட்சியில் இணைந்து அரசியலில் நுழைந்தார். 2014ஆம் ஆண்டு நடைபெற்ற தெலங்காணா சட்டமன்றப் பொதுத் தேர்தலில் கரீம்நகரில் உள்ள மணகொண்டூர் தொகுதியில் இக்கட்சியின் சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். மாநில சட்டமன்றத்தில் இவரது பேச்சு மற்றும் வாதத் திறமைக்காக மிகவும் மதிக்கப்படுகிறார். மேலும் எதிர்க்கட்சிகளுடன் விவாதங்களில் தீவிரமாக ஈடுபட்டுள்ளார்.
# இராசமாயி பாலகிசன்

## தனிப்பட்ட வாழ்க்கை

பாலகிசன் இரசியா சுல்தானா என்பவரை மணந்தார். இவர்களுக்கு அமித், ஆதர்சு என இரு மகன்கள் உள்ளனர்.
# அன்சு ராஜ் அன்சு

**அன்சு ராஜ் அன்சு** (*Hans Raj Hans*) என்பவர் இந்தியப் பாடகரும் அரசியல்வாதியும் ஆவார். இவர் பாரதிய ஜனதா கட்சியின் உறுப்பினர் மற்றும் பத்மசிறீ விருதைப் பெற்றவர்.  
இவர் பஞ்சாபி நாட்டுப்புறப் பாடல்கள் சூஃபி இசை மற்றும் திரைப்படப் பாடல்களைப் பாடி வருகிறார். மேலும் தனது சொந்த முயற்சியின் காரணமாக 'பஞ்சாபி-பாப்' இசைத் தொகுப்புகளை வெளியிட்டு வருகின்றார். *கச்சே தாகே* திரைப்படத்தில் நுசுரத் பதே அலி கான் போன்ற பிற கலைஞர்களுடன் இணைந்து பணியாற்றியுள்ளார்.
# அன்சு ராஜ் அன்சு

## ஆரம்ப கால வாழ்க்கை

அன்சு ராஜ் அன்சு இந்தியாவின் பஞ்சாபில் ஜலந்தருக்கு அருகிலுள்ள சாபிபூர் கிராமத்தில் பிறந்தார். அன்சு ஜலந்தரில் உள்ள டி. ஏ. வி. கல்லூரியில் தனது பட்டப்படிப்பை முடித்தார்.  
அன்சு தனது பதின்ம வயதிலிருந்தே, உஸ்தாத் புரான் ஷா கோடியிடம் பாடுவதில் பயிற்சி பெற்றார்.  
2014-ல், அன்சு ராஜ் இசுலாம் மதத்திற்கு மாறியதாகத் தெரிவிக்கப்பட்டது. ஆனால் இவர் இதனை மறுத்தார்.
# அன்சு ராஜ் அன்சு

## இசை வாழ்க்கை

இளைஞனாக இருக்கும்போது, அன்சு இசையமைப்பாளர் சரஞ்சித் அஹுஜாவிடம் இசைக் கற்றுக்கொண்டார். பின்னர் பஞ்சாபி நாட்டுப்புற, பக்தி மற்றும் சூஃபி இசைப் பாடல்களைப் பாடத் தொடங்கினார். *கச்சே தாகே* படத்தில் நுசுரத் ஃபதே அலி கானுடன் இணைந்து பணியாற்றினார்.  
அன்சு வாஷிங்டன் பல்கலைக்கழகம் மற்றும் சான் ஜோஸ் மாநிலப் பல்கலைக்கழகம் ஆகியவற்றில் கெளரவ இசைப் பேராசிரியராக பணியாற்றியுள்ளார்.
# அன்சு ராஜ் அன்சு

## அரசியல் வாழ்க்கை

அன்சு சனவரி 2009-ல் சிரோமணி அகாலி தளம் கட்சியில் சேர்ந்தார். 2009ஆம் ஆண்டு மே மாதம் பஞ்சாப் சட்டமன்றத் தேர்தலில் ஜலந்தர் சட்டமன்றத் தொகுதியில் போட்டியிட்டார்.  
இவர் 18 திசம்பர் 2014 அன்று சிரோமணி அகாலி தளம் கட்சியிலிருந்து விலகி பிப்ரவரி 2016-ல் இந்தியத் தேசிய காங்கிரசில் சேர்ந்தார்.  
பின்னர் திசம்பர் 10, 2016 அன்று பாரதிய ஜனதா கட்சியில் சேர்ந்தார். அன்சு 2019 இந்திய பொதுத் தேர்தலில் வடமேற்கு தில்லி மக்களவைத் தொகுதியில் போட்டியிட்டு உதித் ராஜை தோற்கடித்து நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.
# அன்சு ராஜ் அன்சு

## இசைத்தொகுப்பு தரவுகள்

### இசைத் திரட்டு

- 2017 *முண்டே பஞ்சாபி*
- 2014 *ஜாது*
- 2011 *ஏக் இஷாஆஆ*
- 2008 *யாரா ஓ யாரா*
- 2007 *வஞ்சாரா*
- 2004 *தி நைட்*
- 2003 *தேரா இஷ்க்*
- 2002 *ஹாயே சோஹ்னியே*
- 2002 *காமா தி ராத்*
- 2001 *சப் டன் சோஹ்னி*
- 2001 *ஜஞ்சர்*
- 2000 *சொர்னி*
- 1996 *லால் கராரா*
- 1994 *மொஹபத்*
- 1993 *இஷ்கே டி பர்சாத்*
- 1992 *ஜஞ்சரியா*
- 1992 *ஆர் டுடி நா பார் டுடி*
- 1991 *தாஹ் கார்கே*
- 1990 *தேரா மேரா பியார்*
- 1990 *ஆஷிகான் டி கஹ்தி ஜிந்தகி*
- 1990 *வாரிஸ் பஞ்சாப் டி*
- 1989 *பலே நி ரஹே ரஹே*
- 1987 *ஏக் டாங் ஹோர் மர் ஜா*
- 1987 *ஏக் குரி மைனு ரஜ்ஹெயோன் ஃபகிர் கர் கை*
- 1983 *ஜோகியன் டி கண்ணா விச்*
# அன்சு ராஜ் அன்சு

## இசைத்தொகுப்பு தரவுகள்

### மும்பை திரைப்பட உலகில்

- 2018 *சோனு கே டிடு கி ஸ்வீட்டி*
- 2011 *மௌசம்*
- 2011 *பாட்டியாலா ஹவுஸ்*
- 2008 *பிளாக் &amp;amp; ஒயிட்*
- 2002 *பெக்காம் போல வளைக்கவும்*
- 2002 *23 மார்ச் 1931: ஷஹீத்*
- 2001 *நாயக்*
- 2001 *ஜோடி நம்பர். 1*
- 2001 *மான்சூன் வெட்டிங்*
- 2000 *பிச்சூ*
- 1999 *கச்சே தாகே*
# அன்சு ராஜ் அன்சு

## இசைத்தொகுப்பு தரவுகள்

### மதம் சார்ந்த பதிப்புகள்

- 2011 *அம்ரித் வர்கா பானி* (சர்தூல் சிக்கந்தருடன் ) வார்ல்டு மியூசிக்
- 2009 *கோய் ஆன் மிளவாய்* (சாந்த் அனூப் சிங் (உனா சாஹிப் வாலே) & பாய் மனிந்தர் சிங் (ஸ்ரீ நகர் வாலே)
- 2008 *300 சாலா ஹஸூர் சாஹிப்* (டி-சீரிஸ்)
- 2006 *போலே சோ நிஹால்* (சர்தூல் சிக்கந்தருடன்)
- 2006 *சிகி தியான் ஷானா*
- 2004 *நிக்கே நிக்கே து கல்சே* (டி-சீரிஸ்)
- 2003 *வாடா மேரா கோவிந்த்*
- 2000 *அமிர்தரா*
- 1997 *மேரா பஜான் வாலா மாஹி*
- 1991 *பட்டா பட்டா சிங்கன் டா வைரி* (டி-சீரிஸ்)
# அன்சு ராஜ் அன்சு

## இசைத்தொகுப்பு தரவுகள்

### திரைப்படவியல்

- துப்பட்டா தேரா சத் ரங் தா (ஸீபிடு ரிக்கார்டு)
# அன்சு ராஜ் அன்சு

## இசைத்தொகுப்பு தரவுகள்

### சுயசரிதை

- *ராக்ஸ் டு ராகஸ்... மற்றும் அப்பால் - ஹன்ஸ் ராஜ் ஹன்ஸ்*, ப்ரீத் இந்தர் தில்லான், பவர் வெளியிடு
# அன்சு ராஜ் அன்சு

## பாராட்டுகள்

| 4வது மிர்ச்சி இசை விருதுகள் | ஆண்டின் சிறந்த ஆண் பாடகர் | *மௌசத்திலிருந்து* "இக் து ஹி து ஹி"பரிந்துரை | } |
| --- | --- | --- | --- |
# குஜராத்தின் இசை

மேற்கு இந்தியா மாநிலமான குஜராத், நாட்டுப்புற மற்றும் பாரம்பரிய இசை இரண்டிலுமே இசை மரபுகளுக்குப் பெயர் பெற்றதாகும்.
# குஜராத்தின் இசை

## நாட்டுப்புற இசை

குஜராத்தி நாட்டுப்புற இசை பல்வேறு பாடல் மற்றும் இசை வகைகளைக் கொண்டுள்ளது. மரிலா தோல் டி பாகர் மாரோ இச் லெட் டி போன்ற பக்திப் பாடல் வகைகளும், கவிதைகள் மற்றும் கவிதை/பாடல் வரிகளைக் கொண்ட இசைத்தொகுப்புகளும் நிறைந்து காணப்படுகிறது. மேலும் பிரபாதி, கட்டாரி, டோல் போன்ற இசைக் கோவைகளால் இவ்வகை பாடல்கள் பாடப்படுகின்றன. பரோட், சரண் மற்றும் காத்வி இனக்குழுக்களைச் சார்ந்த மக்கள் சமூகங்கள் இசையுடனோ அல்லது இசையில்லாமல் பாடல் வடிவில் கதை சொல்லும் நாட்டுப்புறப் பாரம்பரியத்தை இன்னமும் பாதுகாத்து வளப்படுத்தி வருகின்றனர். இதில் தோஹா, சோரத்தா, சந்த் போன்ற பாடல் வகைகளும் அடங்கும்.  
பாரம்பரிய நடன வடிவங்களான கர்பா, தண்டியா ராஸ், பதர், டாங்கி மற்றும் டிப்பானி போன்ற பாடல்களும் இசைத்தொகுப்புகளும் இயற்கையாகவே தனித்துவமான திறனைக் கொண்டுள்ளது. மற்றும் லோக்வர்தா ஆகிய பெயர்களில் குஜராத்தி இசை நிகழ்ச்சிகளை மத மற்றும் சமூகம் சார்ந்த பாடல்களை, இசையை நிகழ்த்தும் இசைக்கலைஞர்கள் நடத்துவார்கள். திரள் திரளான மக்கள் வந்து அந்நிகழ்ச்சிகளில் கலந்துகொண்டு இசையை பருகி மகிழ்வார்கள். மராசியா வகை இசைத்தொகுப்புகள் என்பது மர்சியாவிலிருந்து உருவான இசையின் நேர்த்தியான வடிவம் மற்றும் வீர மரணம் அடைந்தோரை கௌரவிக்கும் வகையில் இசைப்பதாகும். ஃபட்டன்னா அல்லது லக்ன கீதங்கள் என்பது திருமணத்தின் போது இசைக்கப்படும் பாடல் மற்றும் இசையின் ஒளி வடிவமாகும்.  
பாவாய் மற்றும் அக்கியானா ஆகியவை குஜராத்தில் நடத்தப்படும் நாட்டுப்புற இசை நாடகமாகும். தமிழர்களின் கூத்து கட்டுதல் போன்றேஇவ்வகை நாடகங்கள் நிகழ்த்தப்படுகின்றன.
# குஜராத்தின் இசை

## சிறப்புகள்

பாரம்பரிய இசைக்கலைஞர்கள் மற்றும் இசையமைப்பாளர்களான ஃபயாஸ் கான் மற்றும் பண்டிட் ஓம்கர்நாத் தாக்கூர் ஆகியோர் குஜராத் இசைப்பிரிவின் ஹவேலி சங்கீதத்தின் பாரம்பரியத்தை சிறப்பித்து வருகின்றனர்
# கிரேக்கர்

**கிரேக்கர்கள்** அல்லது **எலினெசு** / / ˈhɛl iːnz /; ,*எலைன்ஸ்*[ˈelines] ) என்பது கிரெக்கம், சைப்ரஸ், அல்பேனியா, இத்தாலி, துருக்கி, எகிப்து மற்றும் நடுநிலக் கடலைச் சுற்றியுள்ள பிற நாடுகளான கிழக்கு நடுநிலக்கடல் மற்றும் கருங்கடல் பகுதிகளுக்குச் சொந்தமான ஓர் இனக் குழு மற்றும் தேசமாகும். உலகம் முழுவதும் கிரேக்க சமூகங்கள் பரவியுள்ளன.  
கிரேக்கக் காலனிகள் மற்றும் சமூகங்கள் வரலாற்று ரீதியாக நடுநிலக் கடல் மற்றும் கருங்கடல் கரையில் நிறுவப்பட்டுள்ளன, ஆனால் கிரேக்க மக்கள் ஏஜியன் மற்றும் அயோனியன் கடல்களை மையமாகக் கொண்டுள்ளனர், அங்கு கிரேக்க மொழியானது வெண்கலக் காலம் முதல் பேசப்படுகிறது. 20ஆம் நூற்றாண்டின் முற்பகுதி வரை, கிரேக்க தீபகற்பம், அனத்தோலியா மேற்கு கடற்கரை, கருங்கடல் கடற்கரை, மத்திய அனதோலியாவில் உள்ள கப்படோசியா, எகிப்து, பால்கன், சைப்ரஸ் மற்றும் கான்ஸ்டண்டினோபில் இடையே கிரேக்கர்கள் பரவி இருந்தனர். கிரேக்கர்களின் கலாச்சார மையங்களில் ஏதென்ஸ், தெசலோனிக்கா, அலெக்சாந்திரியா, இசுமிர்னா மற்றும் கான்ஸ்டண்டிநோபில் ஆகியவை பல்வேறு காலகட்டங்களில் அடங்கும்.
# கிரேக்கர்

## வரலாறு

கிரேக்கர்கள் கிரேக்க மொழியைப் பேசுகிறார்கள், இது இந்தோ-ஐரோப்பிய மொழிகளின் குடும்பமான எலனிக் குடும்பத்திற்குள் அதன் தனித்துவமான கிளையை உருவாக்குகிறது. அவர்கள் ஒரு "தொன்மையான புலம்பெயர் மக்கள்" என்று ஆண்டனி டி குறிப்பிடுகிறார்.